**IZMAIŅAS MĀSAS PROFESIJĀ AR 2022. GADA 1. JANVĀRI**

**Ko būtu svarīgi zināt?**

* Visas māsas, kuras ir reģistrētas kā ārstniecības personas ir ieguvušas **vispārējās aprūpes māsas statusu.**
* **Latvijā strādājošajām māsām ir jāuztur tikai ārstniecības personu reģistrs.**
* Pamatojoties uz Māsas profesijas reformas ietvaros izstrādāto konceptuālo ziņojumu "Par māsas profesijas turpmāko attīstību" ir noteikts pārejas laiks no 2022 – 2027. gadam.
* Ar 2027. gadu tiks noteikti jauni reģistrācijas un pārreģistrācijas nosacījumi māsas profesijā.
* **Sertifikācijas process ir atcelts** visās māsu specialitātēs (ķirurģijas, internās , bērnu , psihiatrijas u.c. aprūpes māsu specialitātēs), papildspecialitātēs (cukura diabēta, onkoloģijas u.c. māsu papildspecialitātēs)un ārstniecība metodēs (endoskopija, funkcionālā dg u.c.)
* **Detalizēta informācija par pārreģistrācijas nosacījumiem**, lūdzu skatīt Veselības inspekcijas mājas lapā - https://www.vi.gov.lv/lv/arstniecibas-un-atbalsta-personu-parregistracija
* Specializācijas kompetenci apliecina formālās vai neformālās izglītības dokumenti/apliecinājumi.
* Jaunizveidotā **TĀLĀIZGLĪTĪBAS KARTE** – ar rekomendējošu raksturu ir noteikta uz pārejas periodu līdz 2027. gadam.
* Latvijā ir noteiktas četras specialitātes māsu jomā – **psihiatrijas, bērnu, perioperatīvās un anestēzijas un intensīvās terapijas** māsu specialitātes.
* **! ! ! Biežāk uzdotais jautājums**: – **ES esmu sertificāta māsa (sertifikācijas process noticis līdz 2021. gada nogalei!), kad man ir jāveic pārreģistrācija**?

Atbilde: Pārreģistrācijas process nosakāms pēc šāda aprēķina – sertifikāta beigu termiņa datums + 1 gads!

*Piemēram., Sertifikāta derīguma termiņš ir 24.04.2024. + 1 gads= Pārreģistrācijas datums 24.04. 2025. gads*

**Saistošās references:**

* [Ārstniecības personu un ārstniecības atbalsta personu reģistra izveides, papildināšanas un uzturēšanas kārtība](https://m.likumi.lv/doc.php?id=282367)(Ministru kabinets; noteikumi; 317; 2016.05.24.)
* Ārstniecības likums (Saeima; likumi; 1997.10.01.)
* Par konceptuālo ziņojumu "Par māsas profesijas turpmāko attīstību" Ministru kabineta rīkojums Nr. 537 Rīgā 2019. gada 29. oktobrī (prot. Nr. 50 25. §)